**Előterjesztés a Közép-Duna Vidéke Hulladékgazdálkodási Önkormányzati Társulás Társulási Megállapodásának módosítására.**

**Tisztelt Polgármester Asszony/Úr!**

**Tisztelt Képviselő-testület!**

Jelen előterjesztés a Közép-Duna Vidéke Hulladékgazdálkodási Önkormányzati Társulás Társulási Megállapodásának módosításáról szól, amely első fordulóban, véleményezésre megküldött javaslat a Társulási Megállapodás IV/2.4. pontjában foglaltaknak megfelelően. *„A tagi önkormányzatok kötelezettséget vállalnak arra, hogy a Társulás által megküldött, döntést igénylő előterjesztésekre a kézhezvételtől számított 30 napon belül tesznek észrevételt, módosító javaslatot, melyet írásban haladéktalanul megküldenek a Társulási Tanács elnökének. Ezen határidő lejártát követően észrevétel, módosító javaslat nem tehető. A Tagi önkormányzatok kötelezettséget vállalnak arra, hogy a Társulás által megküldött, a tagi önkormányzatok módosító javaslatait is tartalmazó döntést igénylő előterjesztésekről a kézhezvételtől számított 30 napon belül határozatot hoznak, melyet a döntést követő 15 napon belül a Társulási Tanács elnökének megküldenek.”*

A fentieknek megfelelően jelen előterjesztés e-mail útján történő kiküldésétől számított 30 napon belül várjuk az esetleges észrevételeket, javaslatokat. A határidő leteltét követően az észrevételeket, javaslatokat is tartalmazó előterjesztést megküldjük döntéshozatal céljából.

1. A Közép-Duna Vidéke Hulladékgazdálkodási Önkormányzati Társulás Társulási Tanácsa legutóbb 2014. június 30-án tárgyalta a Társulási Megállapodás módosításának szükségességét. A Társulási Tanács által javasolt módosításokat tartalmazó előterjesztést a tagi önkormányzatok Képviselő-testületeinek megküldtük döntéshozatal érdekében.

a)Az előterjesztést Várpalota Város Önkormányzata - aki 2015. január 1-től már nem tagja a Társulásnak - nem tűzte napirendre, 8 tagi önkormányzat pedig még nem küldte meg a döntéséről szóló határozatot.

b)Oroszlány Város Önkormányzat Képviselő-testülete az előterjesztés 2 pontját érintően eltérő döntést hozott. A hatályos szabályozás értelmében a Társulási Megállapodás módosításához valamennyi tagi önkormányzat Képviselő-testületének minősített többséggel meghozott döntése szükséges. Így az elmúlt évi módosító javaslat 33. és 34. pontjaiban foglaltak csak azon része lépett hatályba, amelyet a többi tagi önkormányzattal együtt Oroszlány Város Önkormányzata is elfogadott.

c) Annak érdekében, hogy Várpalota Városának hozzáállása ne érintse hátrányosan a többi tagi önkormányzatot, azaz ne kelljen ismételten tárgyalnia a már megtárgyalt és elfogadott előterjesztést, egyeztetve a Fejér Megyei Kormányhivatallal, javasoljuk, hogy a jelen előterjesztésben foglalt módosító javaslatok tárgyalása mellett fogadják el az előterjesztéshez mellékelt egységes szerkezetbe foglalt Társulási Megállapodást is, amely tartalmazza az előző módosításokat is, így nem szükséges ismételten dönteni a már határozattal elfogadott előző módosításokról.

2. Az előterjesztésben szereplő módosító javaslatok tartalmazzák a kilépett önkormányzatok törlését, az új tagok megnevezését, (1. 2. pont) a hulladékról szóló 2012. évi CLXXXV. törvény (3. pont), az államháztartásról szóló 2011. évi CXCV. törvény (6. 8. 11. 12. 13. 14. 16. 17.pont) és a közalkalmazottak jogállásáról szóló 1992. évi XXXIII. törvény módosításainak beépítését ( 6. pont), Mötv-nek történő megfelelést (5. 7. 9. 15. pont), jegyzői észrevételeket (4. 10. 18. 19. pont).

A Társulási Megállapodás módosító javaslatokkal egységes szerkezetbe foglalt szövegét az előterjesztés melléklete tartalmazza.

A Társulási Tanács a módosító javaslatokat 2015. március 17-én megtartott ülésén megtárgyalta és javasolta azok elfogadását a tagi önkormányzatok számára.

***Véleményezésre***

Határozat- tervezet

Társulási Megállapodás módosításáról

…………………………Önkormányzat Képviselő-testülete a Közép-Duna Vidéke Hulladékgazdálkodási Önkormányzati Társulás Társulási Megállapodásának módosítását az alábbiak szerint fogadja el:

**I.**

1. **A Társulási Megállapodás tagi önkormányzatok címét és képviselőjét tartalmazó felsorolásból törlésre kerül a Martonvásár térség megnevezés alatt szereplő***Felcsút község Önkormányzata****, a* Várpalota térség megnevezés alatt szereplő***Várpalota város Önkormányzata****,* valamint *a*** *Várpalota térség* **megnevezés.**

**2.A Társulási Megállapodás tagi önkormányzatok címét és képviselőjét tartalmazó felsorolás Dömsöd térség megnevezés alatt az alábbi önkormányzatokkal egészül ki:** *Ócsa Város Önkormányzata 2364 Ócsa Bajcsy Zs. u .2. képv.: Bukodi Károly polgármester, Taksony Nagyközség Önkormányzata 2335 Taksony Fő út 85. képv.: Kreisz László polgármester*

**3.A Társulási Megállapodás IV/3. pontja első bekezdésében szereplő 90.§** *(5)* **bekezdésére hivatkozás hatályát veszti.**

**4. A Társulási Megállapodás V. rész V/1. a) pont első bekezdésének második mondatából törlésre kerül a „** *, melyet az 1. sz. melléklet tartalmaz* **„ szövegrész.**

***5.* A Társulási Megállapodás teljes szövegében az** *elnökhelyettes és elnökhelyettesek* **megnevezések helyébe** *alelnök és alelnökök* **megnevezés lép.**

**6. A Társulási Megállapodás VII/1.1. o) pontja a következők szerint módosul:**

*Projekt Iroda létrehozása, a Projekt Iroda vezetője, ~~gazdasági vezetője~~ felett a kiemelt munkáltatói jogok (kinevezés, felmentés, ~~fegyelmi eljárás megindítása~~, ~~fegyelmi büntetés kiszabása~~) gyakorlása*

***7.* A Társulási Megállapodás VII/1.2.pontja nyolcadik bekezdés negyedik kis bekezdésének első mondata a következők szerint módosul:**

*A VII/1.1./ a., c., d., e., f., g., h., m. o. pontokban foglalt esetekben a Társulási Tanácsban résztvevő tagok minősített többséggel hozott határozata szükséges.*

8. A Társulási Megállapodás VII/1.3. o) pontja a következők szerint módosul:

a Projekt Iroda vezetője ~~és gazdasági vezetője~~ tekintetében az egyéb munkáltatói jogok gyakorlása.

**9. A Társulási Megállapodás VII/1.2. pontja harmadik bekezdésének második mondata következők szerint módosul:**

*A Társulás érintett**tisztségviselőinek megbízatása határozott időre szól.*

***10.* A Társulási Megállapodás VII/1.2. pontja hatodik bekezdésének utolsó mondata hatályát veszti:**

*~~A Tanács ülésén a szavazati jog gyakorlásához a résztvevő helyettesnek eseti meghatalmazással kell rendelkeznie.~~*

**11. A Társulási Megállapodás VII/4. pont negyedik bekezdés b) pontja a következők szerint módosul:**

*megvizsgálja a Társulás és a Projekt Iroda éves munkatervét, éves költségvetési javaslatát, éves költségvetés végrehajtásáról készült ~~féléves és~~ éves beszámoló tervezetét, valamint a Társulási Tanács ülésén napirendre kerülő valamennyi üzletpolitikai jelentést az adatok valódisága és a jogszabályoknak való megfelelés szempontjából és erről előterjesztést készít a Társulási Tanács számára;*

**12. A Társulási Megállapodás VII/3. pont második bekezdése a következők szerint módosul:**

*A Projekt Iroda önálló jogi személy, az Áht. 7.§. (2) bekezdés a) pontja szerinti, a Társulás hulladékgazdálkodási feladatainak ellátását végző költségvetési szerv.*

**13. A Társulási Megállapodás VII/3. pont ötödik bekezdésének második mondata a következők szerint módosul:**

*A Projekt Irodavezető ~~és a gazdasági vezető~~ felett az egyéb munkáltatói jogokat a Társulás Tanácsának elnöke gyakorolja.*

**14. A Társulási Megállapodás VII/3. pont utolsó bekezdése a következők szerint módosul:**

*A Projekt Iroda szervezetére és működésére vonatkozó részletes szabályozást a Társulás Tanácsa által jóváhagyott Szervezeti és Működési Szabályzat tartalmazza.*

**15. A Társulási Megállapodás XI/3. pont második bekezdése az alábbiak szerint egészül ki illetve módosul:**

A csatlakozási szándék kinyilvánításához a társulni kívánó önkormányzatok képviselő-testületének minősített többséggel, legalább hat hónappal korábban meghozott határozata szükséges, melynek tartalmaznia kell, hogy a testület elfogadja a Társulás céljait is tartalmazó Társulási Megállapodást, továbbá a feladatok megvalósításához ráeső költségvetési hozzájárulást biztosítja. *Erről a Társulási Tanácsot értesíteni kell.* A társuláshoz csatlakozni a naptári év első napjával és július 1. napjával lehet.

**16. A Társulási Megállapodás V. pont második bekezdésének első és második mondata a következők szerint módosul:**

A Társulás szakágazati besorolása:841218 Lakás- kommunális szolgáltatások igazgatása*.* A Társulás kormányzati funkció szerinti alaptevékenységei:

**17. A Társulási Megállapodás V/1.c) pont második bekezdésének második mondata a következők szerint módosul:**

A Társulási Tanács elnöke köteles a költségvetés gazdálkodásának éves helyzetéről beszámolnia Társulási Tanácsnak.

**18. A Társulási Megállapodás 1. számú mellékletének megnevezése az alábbiak szerint módosul:**

Tagi önkormányzatok felsorolása lakosságszámmal (*a helyi önkormányzati képviselők és polgármesterek választásáról szóló törvényben meghatározottak szerint*)

**19. A Társulási Megállapodás 4. számú melléklete hatályát veszti.**

**II.**

**………………………….Önkormányzat Képviselő-testülete a határozat mellékletében foglaltak szerint fogadja el a Társulási Megállapodás módosításokkal egységes szerkezetbe foglalt szövegét.**

**Felelős:**

**Határidő:**

Polgárdi, 2015. március 20.

Tisztelettel:

 Égi Tamás

 Társulási Tanács elnöke